stanford-oval/wikipedia huggingface dataset:
เลือดเข้าตา
ละครโทรทัศน์

เลือดเข้าตา ได้ถูกดัดแปลงเป็นละครโทรทัศน์ ในต้นปี พ.ศ. 2538 ออกอากาศทางช่อง 5 ตั้งแต่เวลา 20.30 น. ทุกคืนวันจันทร์-อังคาร หลังจบข่าวภาคค่ำ  โดยบริษัท กันตนา บทโทรทัศน์โดย "1245" กำกับการแสดงโดย อดุลย์ บุญบุตร  และมีนักแสดงต่าง ๆ ร่วมแสดง
| --- | --- |
 จักรกฤษณ์ อำมรัตน์...ร.ต.ต.พันแสง อัศวโกวิทวัฒน์  สันติสุข พรหมศิริ...สารวัตรก้อนเส้า  อลิสา อินทุสมิต...สิณี/จ้อย  เปียเชอร์ คริสเตนเซ่น...นุช  ณหทัย พิจิตรา...จี๊ด  ณัฐชา สร้อยเงิน...น้ำสังข์  ชัยรัตน์ จิตรธรรม...คันฉัตร  ศศิมาภรณ์ ไชยโกมล...น้อย ปัทมา  อธิวัฒน์ สนิทวงศ์ ณ อยุธยา...รณยุทธ  เฉลิมพร พุ่มพันธ์วงศ์:  เวนย์ ฟอลโคเนอร์...สารวัตรอาคม  ปราบ ยุทธพิชัย...หมวดพณิชย์  ไกรลาศ เกรียงไกร...จ่าเจิม  ศักราช ฤกษ์ธำรงค์...สารวัตรอมร  เปียทิพย์ คุ้มวงศ์...คุณนายศรีนวล  สุเชาว์ พงษ์วิไล...รองผู้กำกับนาคราช  แรม วรธรรม...อธิบดีกรมตำรวจ  ไพโรจน์ ใจสิงห์...ผู้กำกับการตำรวจตระเวนชายแดน  นิเวศน์ กันไทยราษฎร์...สารวัตร สน.หลักเขต  สรนันท์ ร.เอกวัฒน์...ผู้กำกับการตำรวจนครบาล  สิทธิโชค อักษรนันทน์...รองผู้บังคับการจำใจ  โกวิท วัฒนกุล   ปรีชา เกตุคำ  ดำรงเดช แสงสว่าง  ชุลีพร ทรัพย์สำรวย  เจน นาทภูมิ  วิชาญ มีสม  อภิรัฐ ชลาชล  วิทยา สุขดำรงค์  รสริน จันทรา  ธนา สินประสาธน์  สรนันท์ ร.เอกวัฒน์  วาสนา วรรณวงศ์  ระวิน ชุมเกษียร  กิตติ ชัยศิริพงศ์  ศราวุฒิ ธัญญลักษณ์
แหล่งข้อมูลอื่น

คลิปวิดีโอละครเรื่อง เลือดเข้าตา
เรื่องตลก 69

| เรื่องตลก 69 |
| --- | --- |

กำกับ: เป็นเอก รัตนเรือง
เขียนบท: เป็นเอก รัตนเรือง
อำนวยการสร้าง: เจริญ เอี่ยมพึ่งพร
นักแสดงนำ: ลลิตา ปัญโญภาส แบล็ค ผมทอง อรุณ วรรณาดบดีวงศ์ ทัศนาวลัย องอาจอิทธิชัย ศิริสิน ศิริพรสมาธิกุล
กำกับภาพ: ชาญกิจ ชำนิวิกัยพงศ์
ตัดต่อ: ม.ร.ว. ปัทมนัดดา ยุคล
ดนตรีประกอบ: Wild At Heart
ผู้จัดจำหน่าย: ไฟว์สตาร์ โปรดักชั่น
วันฉาย: 19 พฤศจิกายน พ.ศ. 2542
ความยาว: 118 นาที
ประเทศ: ไทย
ภาษา: ไทย
ข้อมูลจาก All Movie Guide
ข้อมูลจาก IMDb
ข้อมูลจากฐานข้อมูลภาพยนตร์ไทย
ข้อมูลจากสยามโซน
เรื่องตลก 69 (อังกฤษ: 6ixtynin9) เป็นภาพยนตร์ไทยแนวอาชญากรรมสุขนาฏกรรมมืดปี 2542 เขียนบทและกำกับโดยเป็นเอก รัตนเรือง เป็นภาพยนตร์เรื่องยาวเรื่องที่สองของเป็นเอกต่อจากฝัน บ้า คาราโอเกะ (2540)
ภาพยนตร์เรื่องนี้ได้รับรางวัลบทภาพยนตร์ยอดเยี่ยม ผู้กำกับยอดเยี่ยม และนักแสดงนำหญิงยอดเยี่ยม ประจำปี พ.ศ. 2542 ทั้งรางวัลพระราชทานพระสุรัสวดี รางวัลภาพยนตร์แห่งชาติ สุพรรณหงส์ และรางวัลชมรมวิจารณ์บันเทิง
เรื่องย่อ

ตุ้ม (ลลิตา ปัญโญภาส) เป็นพนักงานธนาคารที่จำเป็นถูกต้องเลิกจ้าง เนื่องจากเจ้านายไม่อาจเลือกคนที่จะต้องออกได้ เขาจึงใช้เซียมซีเพื่อกำหนดว่าใครควรออก หลังจากบริษัทประสบปัญหาการเงินอันเนื่องมาจากวิกฤตเศรษฐกิจ ตุ้มพักอาศัยคนเดียวในห้องหมายเลข 6 บนชั้นสามของอพาร์ทเมนท์ ด้วยความที่เธอเป็นคนสวย และโสด จึงเป็นที่สนใจของใครหลาย ๆ คน รวมทั้งชายโรคจิตที่ชอบโทรศัพท์มาที่ห้องเพื่อสำเร็จความใคร่ให้ฟัง
เกิดเรื่องยุ่ง ๆ เมื่อเธอตื่นขึ้นมาตอนเช้าเพราะเสียงโทรศัพท์โรคจิต แล้วมีเสียงคนเคาะประตูห้อง มีคนเอาลังบะหมี่สำเร็จรูป ภายในบรรจุธนบัตรอัดเต็มลังวางไว้หน้าห้อง ปรากฏว่าจริง ๆ แล้วเกิดความผิดพลาดเพราะป้ายเลขห้องของเธอ น็อตยึดหลุดไป ป้ายเลข 6 จึงพลิกลงมาเป็นเลข 9 เงินนั้นเป็นเงินค่าจ้างล้มมวยที่เสี่ยโต้ง นักพนันมวย นัดส่งมอบกับเจ้าของค่ายมวยชื่อ ครรชิต มวยไทย ที่หน้าห้องหมายเลข 9
ทั้งเสี่ยโต้ง และครรชิต ต่างก็ระแวงว่าอีกฝ่ายเชิดเงินล้านหนีไป และส่งลูกน้องเข้ามาสืบหา และพบว่าเกิดความผิดพลาด เงินนั้นเข้ามาอยู่ในห้องตุ้ม เรื่องยิ่งยุ่งเข้าไปอีกเมื่อใครต่อใครก็นัดเข้ามาตายอยู่ในห้องตุ้ม
โดยความเข้าใจผิดของฝ่ายเสี่ยโต้งเอาตำรวจมายุ่งและฆ่าลูกน้องตัวเองตาย (ความจริงแล้วตำรวจมาขอเข้าห้องของตุ้ม เพื่อที่จะใช้ระเบียงข้ามไปจับคนเล่นยา แต่ดันไปเห็นขาของเหลิม ลูกน้องครรชิต จึงเข้าทำการจับกุมตุ้ม แต่ในระหว่างจับกุมนั้น ลูกน้องของเสี่ยโต้ง เข้ามาสืบเรื่องราว และเข้าไปแอบในตู้ก่อนที่ตำรวจ และตุ้มจะมา ดันส่งเสียงดัง ทำให้ตำรวจเดินเข้าไปที่ตู้นั้นด้วยอารามตกใจ ทั้งสองฝ่ายต่างยิงกันทำให้ตายทั้งคู่)
ความเข้าใจผิดของฝ่ายครรชิต คิดว่าเสี่ยโต้งส่งตุ้มมาเป็นนางนกต่อ และฆ่าเหลิมกับน้อยทิ้ง (ความจริง สาเหตุ มาจาก เลข 6 9)
สุดท้าย เสี่ยโต้ง และครรชิต ได้เข้ามาเคลียร์ปัญหาทั้งหมด โดยนัดมาคุยที่เกิดเหตุ คือห้องตุ้ม ซึ่งต่างฝ่ายต่างใช้ความเข้าใจผิดตามที่กล่าวมาข้างต้นมาถกเถียงกันแบบคิดเองเออเอง สุดท้ายคุยกันไม่รู้เรื่อง ครรชิตจึงใช้ลูกน้องจับตัว เสี่ยโต้ง ในขณะเดียวกัน ลูกน้องเสี่ยโต้งก็เข้ามาจับครรชิตได้ทัน และสถานการณ์ยิ่งย่ำแย่หนักขึ้นไปอีก เมื่อลุง (สีเทา) ที่ได้เห็นพฤติกรรมผิดสังเกตของครรชิตที่เข้ามาในหอพักตุ้ม ได้ แจ้งตำรวจ และตำรวจได้มาทันในจังหวะนั้นพอดี ทั้งห้องอยู่ในบรรยากาศเงียบงันกันทุกฝ่าย แต่แล้วก็มีเสียงโทรศัพท์ดังขึ้น ทำให้มีคนตกใจยิงปืนออกไป ต่างฝ่ายต่างยิงกัน ทำให้ทุกฝ่ายเสียชีวิตทั้งหมด
ซึ่งในขณะนั้นตุ้มก็ได้ย้อนกลับมาเพื่อมาเอาเงินซ่อนไว้ในห้อง โดยหารู้ไม่ว่าห้องของเธอเจิ่งนองไปด้วยกองเลือดเสียแล้ว ก่อนที่ขึ้นมาในห้องเพ็ญ ซึ่งเข้าใจผิดว่าตุ้มเป็นชู้กับแฟนของเธอ ได้เข้ามาทำร้ายแต่ต้องหยุดลง เพราะเสียงปืนที่ดังมาจากห้องของตุ้ม
ตุ้มเดินมาถึงห้อง เธอตะลึงกับสิ่งที่เธอเห็น ทั้งห้องเต็มไปด้วยเลือด เธอไปรับโทรศัพท์ ก็พบว่าเป็นเสียงชายโรคจิตที่ชอบโทรศัพท์มาที่ห้องเพื่อสำเร็จความใคร่ให้ฟัง และเธอก็ตกใจ เมื่อเห็นเสี่ยโต้ง เจ้านายเก่าเป็นหนึ่งในศพเหล่านั้น
ด้วยกลัวความผิด ตุ้มจึงคิดจะซ่อนศพทั้งหมด และนำเงินหนีไปประเทศอังกฤษในคืนนั้น (เธอเลือกเดินทางไปอังกฤษ เพราะเธอชื่นชมเจ้าหญิงไดอาน่า) แต่สุดท้ายเธอก็ไม่ทำเช่นนั้น และไม่ได้ไปอังกฤษ เพราะเธอระลึกขึ้นได้ว่าเงินที่เธอ ได้มาเป็นเงินเปื้อนเลือด (โดยเห็นเป็นภาพนิมิตว่าเงินเหล่านั้นท่วมไปด้วยเลือด) เธอจึงทำเงินก้อนนั้นไปทิ้ง ณ จุดที่เธอเคยเอาศพคนมาทิ้ง และเผาพาสปอร์ต สุดท้ายเธอเลือกที่จะใช้ชีวิตเรียบง่าย และกลับสู่บ้านเกิดในที่สุด
นักแสดง

ลลิตา ปัญโญภาส - รับบท ตุ้ม ผกามาศ อณุวงศ์
แบล็ค ผมทอง - รับบท ครรชิต เจ้าของค่ายมวย
อรุณ วรรณาดบดีวงศ์ - รับบท สุวัตร (เสี่ยโต้ง)
ทัศนาวลัย องอาจอิทธิชัย - รับบท จิ๋ม เพื่อนตุ้ม
ศิริสิน ศิริพรสมาธิกุล - รับบท เพ็ญ เพื่อนบ้านที่อยู่ชั้น 2 ห้องหมายเลข 6
สีเทา - รับบท ลุงเย็น
วสันต์ เพ็ชรนิล - รับบท เบิ้ม ลูกน้องครรชิต (ศพที่ 2)
อรรถกร สุวรรณราช - รับบท น้อย ลูกน้องเบิ้ม (ศพที่ 1)
กฤษฎา บรรจงแก้ว - รับบท สำอางค์ ลูกน้องครรชิต
พนม พรหมชาติ - รับบท สุภาพ คู่หูของสำอางค์ (คนหูหนวก)
ณัฏฐา วัฒนะไพบูลย์ - รับบท สมพันธ์ ลูกน้องเสี่ยโต้ง (ศพที่ 3)
วิวัฒน์ ทองประเสริฐสม - รับบท ทัศน์ ลูกน้องเสี่ยโต้ง
สุรพล เมฆพงษ์สาธร - รับบท ตำรวจหนุ่ม แฟนของเพ็ญ (ศพที่ 4)
ลิขิต ทองนาค - รับบท วิโรจน์ หมอนวด ลูกน้องครรชิต
เชษฐวุฒิ วัชรคุณ - รับบท สรจักร
เพลงประกอบ

เพลงประกอบในเรื่อง ได้แก่
เพลง ฝนตก ฟ้าร้อง ขับร้องโดย ศรคีรี ศรีประจวบ
เพลง บุพเพสันนิวาส ขับร้องโดย ศรคีรี ศรีประจวบ แต่งโดย ไพบูลย์ บุตรขัน
เพลง พอหรือยัง ขับร้องโดย ศรคีรี ศรีประจวบ  แต่งโดย ชลธี ธารทอง
เพลง รักเธอที่สุด ขับร้องโดย ไพบูลย์เกียรติ เขียวแก้ว
เพลง ดวงดาว ดวงตา ดวงใจ ขับร้องโดย สุรชัย จันทิมาธร
รีเมค

ละครซีรีส์เรื่อง เรื่องตลก 69: เดอะซีรีส์ ซึ่งรีเมคมาจากภาพยนตร์เรื่องนี้ ออกฉายทางเน็ตฟลิกซ์ ในปี 2566 ดาวิกา โฮร์เน่ รับบทเป็น ตุ้ม และได้เป็นเอกผู้กำกับฉบับภาพยนตร์กลับมากำกับในฉบับซีรีส์
รางวัล

ต่อไปนี้คือรางวัลส่วนหนึ่งที่ เรื่องตลก 69 ได้รับจากต่างประเทศ
| ผู้มอบรางวัล | สาขารางวัล | ผล |
| --- | --- | --- |
| เทศกาลภาพยนตร์นานาชาติเบอร์ลิน | Don Quixote Award, Special Mention | ได้รับรางวัล |
| เทศกาลภาพยนตร์นานาชาติฮ่องกง | FIPRESCI Prize | ได้รับรางวัล |
| เทศกาลภาพยนตร์นานาชาติบรู๊กลิน | Best Feature | ได้รับรางวัล |
ฝัน บ้า คาราโอเกะ

| ฝัน บ้า คาราโอเกะ |
| --- | --- |
ใบปิดภาพยนตร์
กำกับ: เป็นเอก รัตนเรือง
เขียนบท: เป็นเอก รัตนเรือง
อำนวยการสร้าง: เจริญ เอี่ยมพึ่งพร ธีรนันท์ สุขวิบูลย์
นักแสดงนำ: เฟย์ อัศเวศน์ เรย์ แมคโดนัลด์ ณัฐณิชา ครองลาภยศ ไพบูลย์เกียรติ เขียวแก้ว แชมเปญ เอ็กซ์ พูนสวัสดิ์ ธีมากร วีรดิษ วิญญรัตน์ สุธีรัชต์ ชาญนุกูล วิทิตนันท์ โรจนพานิช ยงยุทธ ทองกองทุน
กำกับภาพ: ชาญกิจ ชำนิวิกัยพงศ์
ตัดต่อ: หม่อมราชวงศ์ปัทมนัดดา ยุคล เอเดรียน เบรดี
ดนตรีประกอบ: อมรพงศ์ เมธาคุณาวุฒิ ไพศาล จำนง
ผู้จัดจำหน่าย: ไฟว์สตาร์ โปรดักชั่น
วันฉาย: 27 สิงหาคม พ.ศ. 2540
ความยาว: 103 นาที
ประเทศ: ไทย
ภาษา: ไทย
ข้อมูลจาก IMDb
ข้อมูลจากฐานข้อมูลภาพยนตร์ไทย
ข้อมูลจากสยามโซน
ฝัน บ้า คาราโอเกะ เป็นภาพยนตร์ไทยแนว ตลก อาชญากรรม ที่ออกฉายในปี พ.ศ. 2540 ผลงานกำกับเรื่องแรกของเป็นเอก รัตนเรือง ภาพยนตร์เรื่องนี้ออกฉายครั้งแรก รอบ World Premiere ในเทศกาลภาพยนตร์นานาชาติเบอร์ลิน ประจำปี ค.ศ. 1997 ใช้ชื่อภาษาอังกฤษว่า Fun Bar Karaoke ซึ่งทับศัพท์เสียงภาษาไทย แต่ความหมายของชื่อ เป็นคนละความหมายกัน
ภาพยนตร์เรื่องนี้ ใช้วิธีการเล่าเรื่องที่แยบคาย มีสไตล์แปลกใหม่กว่าภาพยนตร์ไทยเรื่องอื่น ทำให้ไม่ประสบความสำเร็จด้านรายได้ในประเทศไทย
เฟย์ อัศเวศน์  ได้รับรางวัลนักแสดงนำหญิงยอดเยี่ยม รางวัลภาพยนตร์แห่งชาติ สุพรรณหงส์ ประจำปี พ.ศ. 2540 นอกจากนั้นภาพยนตร์ยังได้เข้าชิงในสาขาภาพยนตร์ยอดเยี่ยม ผู้กำกับภาพยนตร์ยอดเยี่ยม และนักแสดงนำชายยอดเยี่ยม (ไพบูลย์เกียรติ เขียวแก้ว)
ในปี พ.ศ. 2552 มีการผลิตเป็นดีวีดีสำหรับจัดจำหน่ายในประเทศไทยในรูปแบบของ The Legend Collection ตำนานหนังกลางใจ ซึ่งเป็นการนำภาพยนตร์ไทยเก่า ๆ กลับมาผลิตเป็นดีวีดีสำหรับสะสม โดย ฝัน บ้า คาราโอเกะ อยู่ใน Vol. 4 เช่นเดียวกับ เรื่องตลก 69 ภาพยนตร์ลำดับถัดไปโดย เป็นเอก รัตนเรือง
เรื่องย่อ

ปู (เฟย์ อัศเวศน์) ทีมงานสร้างภาพยนตร์โฆษณา เป็นหญิงสาวที่อาศัยอยู่กับพ่อ (ไพบูลย์เกียรติ เขียวแก้ว) สองคน หลังจากแม่ตายไปตั้งแต่เธอยังเล็ก  เธอมักจะฝันว่า แม่ (Rae Chow) กำลังสร้างบ้านโมเดลหลังเล็ก ๆ อยู่ และฝันว่าแม่เอาปืนยิงพ่อเสียชีวิต หลังจากพบว่าพ่อไปมีความสุขกับหญิงอื่น พ่อปั๋ม เพื่อนสนิทของปู (พูนสวัสดิ์ ธีมากร) ทำนายฝันว่า วันใดที่แม่เธอสร้างบ้านโมเดลเสร็จ วันนั้นเป็นวันที่พ่อเธอจะต้องตาย
พ่อเธอเป็นคนดื่มเหล้า สูบบุหรี่จัด และชอบร้องคาราโอเกะ ทั้งยังแอบไปมีความสัมพันธ์กับ หยก (แชมเปญ เอ็กซ์) เมียน้อยของเสี่ยโต้ง (วีรดิษ วิญญรัตน์) เจ้าของร้านคาราโอเกะ ซึ่งเมื่อรู้ความสัมพันธ์ลับนั้นก็ส่งมือปืนมาตามเก็บพ่อปู
น้อย (เรย์ แมคโดนัลด์) ชายหนุ่มขี้อายที่เป็นลูกค้าร้านสะดวกซื้อที่ ปั๋ม (ณัฐณิชา ครองลาภยศ) เพื่อนปูทำงานอยู่ เวลาน้อยมาซื้อของ มักจะเจอกับปู ที่มาขลุกอยู่ที่ร้านปั๋มอยู่เสมอ ทั้งคู่ต่างมีใจให้กัน โดยที่ต่างฝ่ายต่างไม่รู้ว่าเบื้องหลังนั้น น้อยเป็นลูกน้องของเสี่ยโต้ง เป็นมือปืนที่มีหน้าที่เก็บกวาดคนที่มาเกาะแกะเมียน้อยของเจ้านาย น้อยมุ่งมั่นทำงานเก็บเงิน เพื่อเดินทางไปหาประสบการณ์ที่อเมริกา
ในฝันนั้น บ้านโมเดลใกล้จะเสร็จลงทุกวัน ปูพยายามทุกวิถีทางเพื่อช่วยต่อชีวิตพ่อ ไม่ว่าจะบริจาคโลงศพ แก้เคล็ด ฯลฯ ในขณะที่น้อยกับปู ต่างก็ค่อย ๆ สานต่อความรู้สึกดี ๆ ที่มีต่อกัน
นักแสดง

เฟย์ อัศเวศน์ - รับบท ปู
เรย์ แมคโดนัลด์ - รับบท น้อย
ไพบูลย์เกียรติ เขียวแก้ว - รับบท พ่อของปู
แชมเปญ เอ็กซ์ - รับบท หยก
ณัฐณิชา ครองลาภยศ - รับบท ปั๋ม
วีรดิษ วิญญรัตน์ - รับบท เสี่ยโต้ง
เพลงประกอบภาพยนตร์

เพลง คิดถึง ขับร้อง ไพบูลย์ เกียรติเขียวแก้ว
เพลง เย้ยฟ้า ท้าดิน , คำร้อง - ชาลี อินทรวิจิตร / ทำนอง - มงคล อมาตยกุล
เพลง น้อยก็หนึ่ง , คำร้อง / ทำนอง / ขับร้อง - อารักษ์ อาภากาศ
เพลง My Baby Just Cares For Me , ขับร้องโดย นินา ซิโมน
เพลง พระจันทร์วันนี้ , ขับร้องโดย โยคีเพลย์บอย
เพลง กัด , ขับร้องโดย โจอี้บอย
เกร็ดจากภาพยนตร์

พ่อปูในเรื่องมีชื่อว่าไพบูลย์ อมรวิวัฒน์
เกร็ดจากภาพยนตร์ > ข้อผิดพลาดในภาพยนตร์

มีบูมไมโครโฟนหลุดเข้ามาในกล้อง ในหลายฉาก เช่น ฉากในห้องส้วม ที่น้อยฆ่ามือปืนที่ศัตรูส่งมาเก็บเสี่ยโต้ง และฉากร้านคาราโอเกะ
แหล่งข้อมูลอื่น

ฝัน บ้า คาราโอเกะ (2540)
เรื่องย่อจาก เว็บไฟว์สตาร์ โปรดักชั่น เก็บถาวร 2006-06-17 ที่ เวย์แบ็กแมชชีน
บทวิจารณ์จาก View from the Brooklyn Bridge
The Legend Collection ตำนานหนังกลางใจ  เก็บถาวร 2010-02-05 ที่ เวย์แบ็กแมชชีน
| ด ค กภาพยนตร์โดย เป็นเอก รัตนเรือง |
| --- | --- |
 ฝัน บ้า คาราโอเกะ (2540)  เรื่องตลก 69 (2542)  มนต์รักทรานซิสเตอร์ (2544)  เรื่องรัก น้อยนิด มหาศาล (2546)  คำพิพากษาของมหาสมุทร (2549)  พลอย (2550)  นางไม้ (2552)  ฝนตกขึ้นฟ้า (2554)  ประชาธิป'ไทย ร่วมกับภาสกร ประมูลวงศ์ ประเภทสารคดี (2554)
คณะวนศาสตร์ มหาวิทยาลัยเกษตรศาสตร์

| --- | --- |
Faculty of Forestry, Kasetsart University

ชื่อเดิม: โรงเรียนป่าไม้
สถาปนา: 1 พฤษภาคม พ.ศ. 2479; 88 ปีก่อน (2479-05-01)
สังกัดการศึกษา: มหาวิทยาลัยเกษตรศาสตร์
คณบดี: รศ.ดร.ประทีป ด้วงแค
ที่อยู่: 50 ถนนงามวงศ์วาน แขวงลาดยาว เขตจตุจักร กรุงเทพมหานคร 10900
สี:   สีน้ำตาล
เว็บไซต์: www.forest.ku.ac.th

คณะวนศาสตร์ มหาวิทยาลัยเกษตรศาสตร์ เป็นหนึ่งในสี่คณะเริ่มแรกตั้งของมหาวิทยาลัยเกษตรศาสตร์ โดยพัฒนามาจาก "โรงเรียนป่าไม้" จัดการเรียนการสอนในสาขาวิชาเกี่ยวกับการจัดการป่าไม้ ชีววิทยาป่าไม้ วิศวกรรมป่าไม้ วนวัฒนวิทยา วนผลิตภัณฑ์ และอนุรักษวิทยา ทั้งในระดับปริญญาตรี โท และเอก ผู้สำเร็จการศึกษาจากคณะวนศาสตร์สามารถเข้าปฏิบัติงานทั้งภาครัฐ รัฐวิสาหกิจ และเอกชน ที่ดำเนินงานเกี่ยวข้องกับป่าไม้ เช่น กรมป่าไม้ กรมอุทยานแห่งชาติ สัตว์ป่า และพันธุ์พืช กรมทรัพยากรทางทะเลและชายฝั่ง และองค์การอุตสาหกรรมป่าไม้ ในสังกัด กระทรวงทรัพยากรธรรมชาติและสิ่งแวดล้อม เป็นต้น
ประวัติ

คณะวนศาสตร์ วิวัฒนาการมาจาก "โรงเรียนป่าไม้" ของ กรมป่าไม้ กระทรวงเกษตราธิการ เปิดสอนเป็นครั้งแรกเมื่อวันที่ 1 พฤษภาคม พ.ศ. 2479 ที่จังหวัดแพร่ โดยในระยะแรกได้ใช้หลักสูตรการศึกษา 2 ปี ผู้ที่เรียนจบตามหลักสูตรจะได้รับประกาศนียบัตรการป่าไม้ ต่อมา เมื่อปี พ.ศ. 2482 ได้โอนมาอยู่ในสังกัด "วิทยาลัยเกษตรศาสตร์" พร้อมทั้งเปลี่ยนชื่อจาก "โรงเรียนป่าไม้" เป็น "โรงเรียนวนศาสตร์" โดยจะรับนิสิตเฉพาะผู้ที่สำเร็จจาก "โรงเรียนเตรียมวิทยาลัยเกษตรศาสตร์ แม่โจ้"เท่านั้น นอกจากนี้ ยังได้ปรับปรุงหลักสูตรจาก 2 ปี เป็น 3 ปี โดยผู้ที่สำเร็จการศึกษาจะได้รับอนุปริญญาวนศาสตร์ และได้เปลี่ยนชื่ออีกครั้งเป็น "วิทยาลัยวนศาสตร์" โดยรับนิสิตผู้สำเร็จการศึกษาจากโรงเรียนเตรียมอุดมศึกษาโดยทั่วไปเข้าศึกษาด้วย
ในปี พ.ศ. 2486 ได้มีการจัดตั้ง "มหาวิทยาลัยเกษตรศาสตร์" ขึ้น วิทยาลัยวนศาสตร์จึงได้เปลี่ยนเป็น "คณะวนศาสตร์" และได้ย้ายมาอยู่ในสังกัดมหาวิทยาลัยเกษตรศาสตร์ แต่คณะวนศาสตร์ยังคงเปิดการเรียนการสอนอยู่ที่จังหวัดแพร่ และได้ย้ายมาอยู่ในบริเวณมหาวิทยาลัยเกษตรศาสตร์ (บางเขน) เมื่อปี พ.ศ. 2499 พร้อมทั้งปรับปรุงหลักสูตรโดยผู้สำเร็จการศึกษาจะได้รับปริญญาวนศาสตรบัณฑิต และเริ่มเปิดสอนในระดับบัณฑิตศึกษาเมื่อปี พ.ศ. 2510 โดยที่โรงเรียนป่าไม้ จังหวัดแพร่ ยังเปิดทำการเรียนการสอนตามเดิม ตั้งแต่ปี พ.ศ. 2499 จนถึงปี พ.ศ. 2536
หน่วยงาน

ภาควิชา สำนัก สถาบัน และศูนย์ ภายในคณะวนศาสตร์
| --- | --- |
 สำนักเลขานุการ  ภาควิชาการจัดการป่าไม้  ภาควิชาชีววิทยาป่าไม้  ภาควิชาวนผลิตภัณฑ์  ภาควิชาวนวัฒนวิทยา  ภาควิชาวิศวกรรมป่าไม้  ภาควิชาอนุรักษ์วิทยา:  ศูนย์วิจัยป่าไม้ เก็บถาวร 2007-02-17 ที่ เวย์แบ็กแมชชีน  สถานีฝึกหัดนิสิต เก็บถาวร 2017-10-27 ที่ เวย์แบ็กแมชชีน  สถานีวิจัยวนศาสตร์พังงา  ศูนย์วิทยาศาสตร์และเทคโนโลยีทางไม้  ศูนย์คอมพิวเตอร์อำนวยคอวนิช  สำนักงานประกันคุณภาพการศึกษา
หลักสูตร

| ระดับปริญญาตรี | ระดับปริญญาโท | ระดับปริญญาเอก |
| --- | --- | --- |
|  หลักสูตรวิทยาศาสตรบัณฑิต (วท.บ.) สาขาวิชาวนศาสตร์ สาขาการจัดการลุ่มน้ำและสิ่งแวดล้อม  สาขาวิทยาศาสตร์ชีวภาพป่าไม้  สาขาวิศวกรรมป่าไม้  สาขาการจัดการป่าไม้  สาขาวนวัฒนวิทยา  สาขาอุทยาน นันทนาการ และการท่องเที่ยว  สาขาการจัดการสัตว์ป่าและทุ่งหญ้า  สาขาวิชาเทคโนโลยีผลิตภัณฑ์ไม้และกระดาษ หลักสูตรสองปริญญาวิทยาศาสตรบัณฑิต สาขาวิชาวนศาสตร์ สาขาวนศาสตร์ชุมชน คู่ขนานกับ หลักสูตรศิลปศาสตรบัณฑิต สาขาวิชาสังคมวิทยาและมานุษยวิทยา |  หลักสูตรวิทยาศาสตรมหาบัณฑิต (วท.ม.) สาขาวิชาการจัดการทรัพยากรป่าไม้  สาขาวิชาการจัดการลุ่มน้ำและสิ่งแวดล้อม  สาขาวิชาการบริหารทรัพยากรป่าไม้และสิ่งแวดล้อม (ภาคพิเศษ)   สาขาวิชาเทคโนโลยีวนวัฒน์   สาขาวิชาวนศาสตร์ สาขาวิชาวนผลิตภัณฑ์  สาขาวิชาวนศาสตร์เขตร้อน (หลักสูตรนานาชาติ)   สาขาวิชาวนศาสตร์ชุมชน   สาขาวิชาวิทยาศาสตร์ชีวภาพป่าไม้   สาขาวิชาวิศวกรรมป่าไม้   สาขาวิชาอุทยาน นันทนาการ และการท่องเที่ยว  |  หลักสูตรปรัชญาดุษฎีบัณฑิต (ปร.ด.) สาขาวิชาวนศาสตร์ สาขาวิชาวนวัฒนวิทยา  สาขาวิชาการจัดการลุ่มน้ำและสิ่งแวดล้อม  สาขาวิชานิเวศวิทยาป่าไม้  สาขาวิชาการจัดการป่าไม้  สาขาวิชาวนศาสตร์เขตร้อน (หลักสูตรนานาชาติ) |
ทำเนียบคณบดี

ทำเนียบผู้วางรากฐานการศึกษาวนศาสตร์และผู้บริหารนับตั้งแต่เป็นโรงเรียนป่าไม้แพร่ กรมป่าไม้ จนมาเป็นคณะวนศาสตร์ มหาวิทยาลัยเกษตรศาสตร์ ในปัจจุบัน
| 0 | 1 | 2 |
| --- | --- | --- |
ทำเนียบคณบดีคณะวนศาสตร์ มหาวิทยาลัยเกษตรศาสตร์
|  รายพระนามและรายนามคณบดี |  ระยะเวลาในการดำรงตำแหน่ง |  |
| 1. หลวงวิลาสวันวิท | พ.ศ. 2478 - พ.ศ. 2485 |  |
| 2. หลวงบริหารวนเขต | พ.ศ. 2485 - พ.ศ. 2487 |  |
| 3. อาจารย์ คิด สุวรรณสุทธิ | พ.ศ. 2487 - พ.ศ. 2488 |  |
| 4. หม่อมเจ้าโกลิต กิติยากร | พ.ศ. 2488 - พ.ศ. 2489 |  |
| 5. ศาสตราจารย์ เทอด สุปรีชากร | พ.ศ. 2498 - พ.ศ. 2491 |  |
| 6. พลตำรวจโท เพียรสฤษฎ์ ยุทธศิลป พิริยะโยธิน | พ.ศ. 2498 - พ.ศ. 2491 |  |
| 7. ศาสตราจารย์ หม่อมเจ้าสืบสุขสวัสดิ์ ศุขสวัสดิ | พ.ศ. 2491 - พ.ศ. 2502 |  |
| 8. ศาสตราจารย์ เทียม คมกฤส | พ.ศ. 2502 - พ.ศ. 2513 |  |
| 9. ศาสตราจารย์ ดร.สง่า สรรพศรี | พ.ศ. 2513 - พ.ศ. 2515 |  |
| 10. ผู้ช่วยศาสตราจารย์ ดร.จงรัก ปรีชานนท์ | พ.ศ. 2515 - พ.ศ. 2523 |  |
| 11. ผู้ช่วยศาสตราจารย์ ดร.สมศักดิ์ สุขวงศ์ | พ.ศ. 2523 - พ.ศ. 2530 |  |
| 12. รองศาสตราจารย์ ดร.สถิตย์ วัชรกิตติ | พ.ศ. 2530 - พ.ศ. 2533 |  |
| 13. ศาสตราจารย์ ดร.นิวัติ เรืองพานิช | พ.ศ. 2533 - พ.ศ. 2537 |  |
| 14. ผู้ช่วยศาสตราจารย์ ดร.บุญวงศ์ ไทยอุตส่าห์ | พ.ศ. 2537 - พ.ศ. 2541 |  |
| 15. รองศาสตราจารย์ ดร.อุทิศ กุฎอินทร์ | พ.ศ. 2541 - พ.ศ. 2548 |  |
| 16. อาจารย์ ดร.ดำรงค์ ศรีพระราม | พ.ศ. 2549 - พ.ศ. 2553 |  |
| 17. ผู้ช่วยศาสตราจารย์ ดร.วันชัย อรุณประภารัตน์ | พ.ศ. 2553 - พ.ศ. 2557 |  |
| 18. อาจารย์ ดร.จงรัก วัชรินทร์รัตน์ | พ.ศ. 2557 - พ.ศ. 2559 |  |
| 19. ผู้ช่วยศาสตราจารย์ ดร.นิคม แหลมสัก | พ.ศ. 2559 - พ.ศ. 2563 |  |
| 20. ผู้ช่วยศาสตราจารย์ ดร.กอบศักดิ์ วันธงไชย | พ.ศ. 2563 - ปัจจุบัน |  |

หมายเหตุ คำนำหน้าพระนามและนามของผู้ดำรงตำแหน่งคณบดี เป็นคำนำหน้าพระนามและนามตามตำแหน่งทางวิชาการในขณะนั้น
บุคคลที่มีชื่อเสียง

ศาสตราจารย์ ดร.เต็ม สมิตินันทน์ (ศิษย์เก่า) อดีตราชบัณฑิต ได้รับเกียรติตั้งชื่อระบุชนิดกล้วยไม้ว่า Smitinand (ii) ในกล้วยไม้ Bulbophyllum smitinandii (สิงโตอาจารย์เต็ม)
ศาสตราจารย์ ดร.ธวัชชัย สันติสุข (ศิษย์เก่า) ราชบัณฑิต สาขาพฤกษศาสตร์
รองศาสตราจารย์ โอภาส ขอบเขตต์ (อดีตบุคลากร) อดีตราชบัณฑิต สาขาปักษีวิทยา
ศาสตราจารย์ ดร.สนิท อักษรแก้ว (บุคลากร) นักวิจัยดีเด่นแห่งชาติ ปี พ.ศ. 2542
ผู้ช่วยศาสตราจารย์ ดร.จงรัก ปรีชานนท์ (ศิษย์เก่า) อดีตอธิการบดีมหาวืทยาลัยเกษตรศาสตร์
ศาสตราจารย์ ดร.นิวัต เรืองพานิช (ศิษย์เก่า) นายกสภามหาวิทยาลัยเกษตรศาสตร์
สืบ นาคะเสถียร (ศิษย์เก่า) นักอนุรักษ์และนักวิชาการด้านทรัพยากรธรรมชาติ
ประพัฒน์ ปัญญาชาติรักษ์ (ศิษย์เก่า) อดีตรัฐมนตรีช่วยว่าการกระทรวงทรัพยากรธรรมชาติและสิ่งแวดล้อม
ชัยวัฒน์ ลิ้มลิขิตอักษร (ศิษย์เก่า) ผู้อำนวยการอุทยานแห่งชาติ
ดร.จงรัก วัชรินทร์รัตน์ (ศิษย์เก่า) อดีตอธิการบดีมหาวิทยาลัยเกษตรศาสตร์
พิพิธภัณฑ์มด

| --- | --- |
บริเวณส่วนจัดแสดงภายในพิพิธภัณฑ์มด
ก่อตั้ง: พ.ศ. 2544
ที่ตั้ง: ตึกวินิจวนันดร ภาควิชาชีววิทยาป่าไม้ คณะวนศาสตร์ มหาวิทยาลัยเกษตรศาสตร์
ภัณฑารักษ์: รศ.ดร.เดชา วิวัฒน์วิทยา
พิพิธภัณฑ์มด มหาวิทยาลัยเกษตรศาสตร์ (Ant Museum, Kasetsart University) ตั้งอยู่ที่ตึกวินิจวนันดร ภาควิชาชีววิทยาป่าไม้ คณะวนศาสตร์ มหาวิทยาลัยเกษตรศาสตร์ เขตจตุจักร กรุงเทพมหานคร ก่อตั้งเมื่อปี พ.ศ. 2544 พิพิธภัณฑ์มดเป็นการจัดแสดงแบบธรรมชาติวิทยา ภายในจะจัดแสดงเรื่องของมด เช่น การสื่อสารของมด, การวิวัฒนาการของมด, การสร้างรังของมด ฯลฯ
แหล่งข้อมูลอื่น

แผนที่ตั้งคณะวนศาสตร์ เก็บถาวร 2007-03-12 ที่ เวย์แบ็กแมชชีน
ศูนย์กิจกรรมนิสิต เก็บถาวร 2007-02-13 ที่ เวย์แบ็กแมชชีน
สมาคมศิษย์เก่า คณะวนศาสตร์
วนศาสตร์รุ่นที่ 64 (เว็บไซต์ศิษย์เก่า)
| ด ค กมหาวิทยาลัยเกษตรศาสตร์ |
| --- | --- | --- |
| สัญลักษณ์ |  เพลงพระราชนิพนธ์ เกษตรศาสตร์  ต้นนนทรี  พระพิรุณทรงนาค  สีเขียว  |  |
| วิทยาเขต |  บางเขน  กำแพงแสน  เฉลิมพระเกียรติ จังหวัดสกลนคร  ศรีราชา  สุพรรณบุรี (โครงการ)  |  |
| บางเขน |  เกษตร  บริหารธุรกิจ  ประมง  มนุษยศาสตร์  วนศาสตร์  วิทยาศาสตร์  วิศวกรรมศาสตร์  ศึกษาศาสตร์  เศรษฐศาสตร์  สถาปัตยกรรมศาสตร์  สหวิทยาการจัดการและเทคโนโลยี  สังคมศาสตร์  สัตวแพทยศาสตร์  สิ่งแวดล้อม  อุตสาหกรรมเกษตร  เทคนิคการสัตวแพทย์  แพทยศาสตร์  พยาบาลศาสตร์  วิทยาลัยบูรณาการศาสตร์  บัณฑิตวิทยาลัย  วิทยาลัยนานาชาติ  ทันตแพทยศาสตร์ (โครงการ)  เภสัชศาสตร์ (โครงการ)  |  |
| กำแพงแสน |  เกษตร กำแพงแสน  วิศวกรรมศาสตร์ กำแพงแสน  วิทยาศาสตร์การกีฬาและสุขภาพ  ศิลปศาสตร์และวิทยาศาสตร์  ศึกษาศาสตร์และพัฒนศาสตร์  สัตวแพทยศาสตร์  สิ่งแวดล้อม  ประมง  อุตสาหกรรมบริการ  |  |
| เฉลิมพระเกียรติ   จังหวัดสกลนคร |  ศิลปศาสตร์และวิทยาการจัดการ  วิทยาศาสตร์และวิศวกรรมศาสตร์  ทรัพยากรธรรมชาติและอุตสาหกรรมเกษตร  สาธารณสุขศาสตร์  ศึกษาศาสตร์และวิทยาการการเรียนรู้ (โครงการ)  |  |
| ศรีราชา |  วิทยาการจัดการ  วิศวกรรมศาสตร์ศรีราชา  วิทยาศาสตร์ ศรีราชา  เศรษฐศาสตร์ ศรีราชา  พาณิชยนาวีนานาชาติ  ศูนย์นวัตกรรมการเกษตรบ่อทอง  |  |
| สถาบันสมทบ | วิทยาลัยการชลประทาน |  |
| โรงพยาบาล |  โรงพยาบาลเกษตรศาสตร์  โรงพยาบาลสัตว์บางเขน  โรงพยาบาลสัตว์หนองโพ  โรงพยาบาลสัตว์กำแพงแสน  โรงพยาบาลสัตว์หัวหิน  โรงพยาบาลสัตว์ ณ ทิพย์พิมาน  โรงพยาบาลเทคนิคสัตวแพทย์  |  |
| องค์กรนิสิต |  องค์การนิสิต  สภาผู้แทนนิสิต  องค์การบริหาร องค์การนิสิต  ชมรมนิสิต  สโมสรนิสิต  ชุมนุมนิสิต  เคยูแบนด์ (วงดนตรี)  |  |
| อื่น ๆ |  วิทยาลัยแพทยศาสตร์พระมงกุฎเกล้า  สวนแสนปาล์ม  อุทยานแมลงเฉลิมพระเกียรติ พระบาทสมเด็จพระเจ้าอยู่หัว  พิพิธภัณฑ์มด  วิทยุ มก.  ร.ร.สาธิตเกษตร  ร.ร.สาธิตเกษตร กำแพงแสน  ศูนย์ส่งเสริมและฝึกอบรมการเกษตรแห่งชาติ  สถานีรับสัญญาณดาวเทียมจุฬาภรณ์  สโมสรฟุตบอลมหาวิทยาลัยเกษตรศาสตร์  ศูนย์วิทยบริการมหาวิทยาลัยเกษตรศาสตร์ จังหวัดกระบี่  ศูนย์วิจัยและพัฒนาอาชีพแก่เกษตรกร จังหวัดลพบุรี  รายนามบุคคลจากมหาวิทยาลัยเกษตรศาสตร์  การจัดอันดับของมหาวิทยาลัยเกษตรศาสตร์  สถานีมหาวิทยาลัยเกษตรศาสตร์  |  |
 หมวดหมู่  โครงการ  สถานีย่อย
ขุนพันธรักษ์ราชเดช (บุตร พันธรักษ์)

สำหรับภาพยนตร์โดย ก้องเกียรติ โขมศิริ ดูที่ ขุนพันธ์
| พลตำรวจตรี ขุนพันธรักษ์ราชเดช (บุตร พันธรักษ์) ท> ม., ต.ช. |
| --- | --- |

เกิด: 18 กุมภาพันธ์ พ.ศ. 2447 ตำบลดอนตะโก อำเภอท่าศาลา จังหวัดนครศรีธรรมราช
เสียชีวิต: 5 กรกฎาคม พ.ศ. 2549 (102 ปี) ซอยราชเดช ตำบลในเมือง อำเภอเมืองนครศรีธรรมราช จังหวัดนครศรีธรรมราช
สัญชาติ: ไทย
การศึกษา: โรงเรียนนายร้อยตำรวจ
อาชีพ: ตำรวจ
คู่สมรส: เฉลา พันธรักษราชเดช สมสมัย พันธรักษราชเดช
บุตร: 13 คน
บิดามารดา: อ้วน พันธรักษ์ ทองจันทร์ พันธรักษ์
พลตำรวจตรี ขุนพันธรักษ์ราชเดช นามเดิม บุตร พันธรักษ์ (18 กุมภาพันธ์ พ.ศ. 2447 — 5 กรกฎาคม พ.ศ. 2549) เป็นอดีตนายตำรวจชื่อดังของวงการตำรวจไทย ซึ่งมีชื่อเสียงเป็นอันมากในการปราบโจรร้ายในภูมิภาคต่าง ๆ ของไทย ในภาคกลางเช่น เสือย่อง, เสือผ่อน, เสือครึ้ม, เสือปลั่ง, เสืออ้วน, เสือไหวที่พัทลุง, เสือกลับ และเสือสังหรือเสือพุ่มที่นราธิวาส ปราบผู้ร้ายทางการเมือง ใน พ.ศ. 2481 หัวหน้าโจรชื่อ “อะเวสะดอตาเละ” จนท่านได้ฉายาจากชาวไทยมุสลิมว่า “รายอกะจิ” ซึ่งแปลว่า "อัศวินพริกขี้หนู" และจากผลงานที่ท่านสามารถปราบโจรต่าง ๆ ได้หลายราย จึงได้รับฉายา เช่น นายพลตำรวจหนังเหนียวผู้จับเสือมือเปล่า, นายพลตำรวจหนวดเขี้ยว, ขุนพันธ์ฯ ดาบแดง (เชื่อกันว่าเป็นดาบที่ตกทอดมาจากพระยาพิชัยดาบหัก ฝักดาบมีถุงผ้าสีแดงห่อหุ้ม ตัวดาบมีความคมกล้า), รายอกะจิ (อัศวินพริกขี้หนู), จอมขมังเวทย์ เป็นต้น
ประวัติ

ขุนพันธรักษ์ราชเดช เกิดเมื่อวันที่ 18 กุมภาพันธ์ พ.ศ. 2447 (นับแบบใหม่) ที่บ้านอ้ายเขียว หมู่ที่ 5 ตำบลดอนตะโก อำเภอท่าศาลา จังหวัดนครศรีธรรมราช เป็นบุตรชายของนายอ้วน นางทองจันทร์ พันธรักษ์ เริ่มเข้าเรียนในชั้นประถมปีที่ 1 ที่โรงเรียนวัดสวนป่าน อำเภอเมืองนครศรีธรรมราช เนื่องจากท่านมีความรู้ในวิชาเลขและหนังสืออยู่แล้วก่อนที่จะเข้าโรงเรียน ดังนั้นเมื่อเข้าเรียนในชั้นประถมปีที่ 1 ได้ 1 วัน ทางโรงเรียนก็เลื่อนชั้นให้เรียนในชั้นประถมปีที่ 2 และวันรุ่งขึ้นก็เลื่อนชั้นให้เรียนชั้นประถมปีที่ 3 เป็นอันว่าท่านเข้าโรงเรียนได้เพียง 3 วัน ได้เลื่อนชั้นถึง 2 ครั้ง
เมื่อครั้งเรียนชั้นประถมปีที่ 3 โรงเรียนบ้านสวนป่าน มีพระภิกษุอินทร์ รัตนวิจิตร เป็นครูผู้สอน เรียนอยู่ประมาณ 2 เดือน โรงเรียนนั้นก็ถูกยุบ ท่านจึงเข้าเรียนในชั้นเดิม ที่โรงเรียนวัดพระนคร ตำบลพระเสื้อเมือง (ปัจจุบันคือตำบลในเมือง) อำเภอเมืองนครศรีธรรมราช มีครูเพิ่ม ณ นคร เป็นครูประจำชั้น เรียนจบชั้นประถมปีที่ 3 ซึ่งเป็นชั้นสูงสุดของโรงเรียน ในปี พ.ศ. 2456 ได้เข้าเรียนต่อชั้นมัธยมปีที่ 1 ที่โรงเรียนวัดท่าโพธิ์วรวิหาร (หรือเบญจมราชูทิศ นครศรีธรรมราช ในปัจจุบัน)
พอเรียนชั้นมัธยมปีที่ 2 ได้ไม่กี่เดือน ก็ต้องออกจากโรงเรียนเพราะป่วยเป็นโรคคุดทะราด ต้องพักรักษาตัวปีกว่า เมื่อหายจึงคิดจะกลับมาศึกษาต่อที่โรงเรียนเดิม แต่ปรากฏว่าเพื่อน ๆ ที่เคยเรียนด้วยกัน เรียนอยู่ชั้นมัธยมศึกษาปีที่ 3 แล้ว จึงเปลี่ยนใจเดินทางเข้าไปศึกษาที่กรุงเทพฯ ในปี พ.ศ. 2459 โดยไปอยู่กับพระปลัดพลับ บุณยเกียรติ ซึ่งมีศักดิ์เป็นน้า ที่วัดส้มเกลี้ยง (วัดราชผาติการาม) ได้เรียนอยู่ที่โรงเรียนมัธยมวัดเบญจมบพิตรในปัจจุบัน เข้าเรียน พ.ศ. 2461 เลขประจำตัว บ.บ. 1430 ในชั้นมัธยมศึกษาปีที่ 2 ขณะเรียนที่โรงเรียนนี้ ท่านได้เรียนวิชามวย ยูโด และยิมนาสติก จากครูหลายคน เช่น ครูย้อย ครูศิริ ครูนก ครูมณี จนมีความชำนาญในเชิงมวย ท่านสอบไล่ได้ชั้นมัธยมศึกษาปีที่ 8 ในปี พ.ศ. 2467
ต่อมาในปี พ.ศ. 2468 จึงได้เข้าเรียนต่อที่โรงเรียนนายร้อยตำรวจห้วยจระเข้ (โรงเรียนนายร้อยตำรวจในปัจจุบัน) จังหวัดนครปฐม ขณะที่เรียนได้เป็นครูมวยไทยด้วย เรียนอยู่ 5 ปี สำเร็จหลักสูตรในปี พ.ศ. 2472
วันที่ 24 กันยายน พ.ศ. 2485 ได้รับพระบรมราชานุญาตให้ใช้ราชทินนามเป็นชื่อสกุล
พล.ต.ต.ขุนพันธรักษ์ราชเดชได้ถึงแก่อนิจกรรมด้วยโรคชรา ในวันที่ 5 กรกฎาคม พ.ศ. 2549 เวลา 23.27 น. ที่บ้านเลขที่ 764/5 ซอยราชเดช ถนนราชดำเนิน ตำบลในเมือง อำเภอเมืองนครศรีธรรมราช จังหวัดนครศรีธรรมราช อายุได้ 102 ปี